El Registre de parelles estables de Catalunya, competència de la Direcció General de Dret i d'Entitats Jurídiques, és un registre públic de caràcter administratiu, és únic i es gestiona en suport informàtic.
Existència de la parella estable
La inscripció de l'extinció es pot fer a sol·licitud d'un sol dels membres de la parella.
La modificació de dades es pot fer a instància de qualsevol dels dos convivents, si les dades objecte de modificació són dades comunes.
Cal que a la sol·licitud de modificació de dades s'hi adjunti la documentació acreditativa de l'error o el canvi.
Els convivents poden sol·licitar-ho de forma presencial o telemàtica.
Cal presentar una única sol·licitud d'inscripció signada per tots dos membres de la parella i que els dos convivents compareguin personalment per presentar la sol·licitud, atès que és un tràmit personal i s'han de poder identificar tots dos sol·licitants.
Les sol·licituds presencials i la resta de la documentació es poden presentar a l' Oficina d'Atenció Ciutadana i als serveis territorials de Justícia o a qualsevol dels següents llocs:
En cas de dubtes sobre la documentació que s'ha d'aportar o qualsevol altre aspecte de la sol·licitud podeu sol·licitar cita prèvia.
La cita prèvia és un servei que s'ofereix a la ciutadania per poder rebre assessorament personalitzat en el moment de sol·licitar la inscripció presencial de la parella estable en el Registre.
Podeu demanar cita prèvia a Barcelona, Girona, Lleida, Tarragona i Tortosa.
Cal presentar dues sol·licituds, una cada membre convivent de la parella, i han d'estar signades mitjançant un sistema de signatura electrònica reconeguda, que té la mateixa validesa que la signatura manuscrita d'un document en paper.
Podeu fer el tràmit en línia a través del portal Tràmits gencat.
Les escriptures públiques i les actes de notorietat són documents que, en matèria de parelles estables, acrediten la constitució de la parella estable
Facultat d'inscripció en el Registre
En aquests casos de constitució de la parella estable en escriptura pública, la inscripció de la parella estable en el Registre de parelles estables de Catalunya és facultativa.
Qualsevol dels dos membres de la parella poden sol·licitar expressament al notari i autoritzar-lo perquè trameti les dades necessàries per a la inscripció de la parella en el Registre.
Els membres de la parella no poden trametre l'escriptura de constitució al Registre ni sol·licitar-ne la inscripció directament.
Han de sol·licitar-ne al notari la inscripció al Registre.
Extinció per acord i modificació de dades del Registre mitjançant document notarial
L'extinció de la parella per comú acord dels seus membres, així com les eventuals modificacions de les seves dades, poden constar en document notarial.
En aquest cas, els documents notarials han de ser tramesos al Registre mitjançant el Col·legi de Notaris de Catalunya.
En tots els casos, el procediment de sol·licitud d'inscripció, amb independència que tingui per objecte l'existència, modificació o extinció de la parella, i sigui feta de forma telemàtica o presencial, finalitza amb una resolució expressa.
La resolució es dicta i es notifica als dos convivents en parella estable en el termini màxim de dos mesos a comptar de la data d'entrada de les sol·licituds en el Registre de la Direcció General de Dret i Entitats Jurídiques.
Transcorregut el termini de resolució sense que s'hagi dictat i notificat la resolució expressa, les sol·licituds d'inscripció s'entenen estimades.
Les resolucions d'inscripció exhaureixen la via administrativa, per la qual cosa són impugnables potestativament mitjançant recurs de reposició davant el director o la directora general de Dret i d'Entitats Jurídiques, en el termini d'un mes, o directament davant la jurisdicció contenciosa administrativa.